**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 19 /04/2024**

**Αριθ. Πρωτ. 7532**

**ΑΠΟΣΠΑΣΜΑ**

# Από το πρακτικό της αριθμ. 11ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **134**

**Έγκριση Πρωτοκόλλου Προσωρινής και Οριστικής Παραλαβής του έργου : «ΑΣΦΑΛΤΟΣΤΡΩΣΕΙΣ ΔΗΜΟΤΙΚΩΝ ΟΔΩΝ».**

Στη Λιβαδειά σήμερα 16η Απριλίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 6931/12-04-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος

2. Τουμαράς Βασίλειος

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος

7. Ταγκαλέγκας Ιωάννης (προσήλθε στο 1ο Θ.Η.Δ.)

Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής εισηγούμενος το 14ο θέμα της ημερήσιας διάταξης έθεσε υπόψη των μελών την υπ΄αριθμ. 6852/11-04-2024 εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

*Για την κατασκευή του έργου συντάχθηκε η υπ΄ αριθμό 73/2018 μελέτη από την Τεχνική Υπηρεσία, προϋπολογισμού δαπάνης 730.000,00 € (συμπεριλαμβανομένου του ΦΠΑ),.*

*Αντικείμενο της παρούσας εργολαβίας είναι οι ασφαλτοστρώσεις των δημοτικών οδών του Καλλικρατικού Δήμου Λεβαδέων.*

*Συνοπτικά θα εκτελεσθούν οι παρακάτω εργασίες :*

## *Α. Δημοτική κοινότητα Λιβαδειάς :*

* *Ασφαλτόστρωση οδού Λεωνίδου*
* *Ασφαλτόστρωση δημοτικής οδού Φειδιππίδου*
* *Ασφαλτόστρωση οδού Διστόμου και κατασκευή πεζοδρομίων*
* *Ασφαλτόστρωση, Κατασκευή πεζοδρομίων και Εργασίες υποδομής ηλεκτροφωτισμού στην οδό Ρούμελης*
* *Ασφαλτόστρωση δημοτικής οδού Βύρωνος*
* *Ασφαλτόστρωση και Κατασκευή πεζοδρομίων στην οδό Διαγόρα*
* *Ασφαλτόστρωση και Κατασκευή πεζοδρομίων στην οδό Κυριακίου*

## *Β. Τοπική κοινότητα Αγίας Άννας :*

* *Ασφαλτοστρώσεις εσωτερικών κοινοτικών οδών*

## *Γ. Τοπική κοινότητα Δαύλειας :*

* *Ασφαλτόστρωση δημοτικής οδού προς Δημοτικό γήπεδο*

## *Δ. Τοπική κοινότητα Παρορίου :*

* *Ασφαλτόστρωση κεντρικής κοινοτικής οδού*

## *Ε. Τοπική κοινότητα Προφήτη Ηλία :*

* *Ασφαλτόστρωση κεντρικής κοινοτικής οδού*

## *Z. Τοπική κοινότητα Χαιρωνείας :*

* *Ασφαλτοστρώσεις εσωτερικών κοινοτικών οδών*

## *Η. Τοπική κοινότητα Αγίου Γεωργίου :*

* *Ασφαλτοστρώσεις εσωτερικών κοινοτικών οδών*

## *Θ. Τοπική κοινότητα Αγίας Τριάδας :*

* *Ασφαλτόστρωση κεντρικής κοινοτικής οδού*

*Για την κατασκευή του έργου συντάχθηκε η υπ΄ αριθμό 73/2018 μελέτη από την Τεχνική Υπηρεσία, προϋπολογισμού δαπάνης 730.000,00 € (συμπεριλαμβανομένου του ΦΠΑ),.*

*Με την υπ’ αριθμόν 400 / 2018 απόφαση της οικονομικής επιτροπής καταρτίστηκαν οι όροι της διακήρυξης της δημοπρασίας του έργου : “Ασφαλτοστρώσεις δημοτικών οδών”.*

*Με την υπ’ αριθμόν* *172 / 2019 (ΑΔΑ:ΨΨΝΟΩΛΗ-39Ζ) απόφαση της Οικονομικής Επιτροπής εγκρίθηκε το Πρακτικό του Διαγωνισμού του έργου που έγινε στις 09-07-2019 και ανατέθηκε η εκτέλεση του έργου στην εταιρεία «ΛΑΤΩ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ». με διακριτικό τίτλο «ΛΑΤΩ Α.Τ.Ε.» , με μέση τεκμαρτή έκπτωση 56,62% . Ο έλεγχος νομιμότητας της ως άνω απόφασης έγινε με το αρ.πρωτ. 1580/182902/21-10-2019 (ΑΔΑ: 6ΧΓΔΟΡ10-ΜΔΙ) έγγραφο της Αποκεντρωμένης Διοίκησης Θεσσαλίας – Στερεάς Ελλάδα.*

*Η σύμβαση για την κατασκευή του έργου υπογράφηκε στις 16/12/2019, μεταξύ του Δημάρχου Λεβαδέων και του αναδόχου, ποσού 318.234,84 € (με Φ.Π.Α.), εκ των οποίων 185.607,04 € αξία εργασιών , 33.409,27 € εργολαβικό όφελος, 32.852,45 € απρόβλεπτα, 2.253,38 € απολογιστικά, 2.518,86 € αναθεώρηση και 61.593,84* *€ για Φ.Π.Α..*

*ΑΝΑΚΕΦΑΛΑΙΩΤΙΚΟΙ ΠΙΝΑΚΕΣ:*

* *Με την υπ’ αριθμόν 102 /19-05-2020 απόφαση της Οικονομικής Επιτροπής του Δήμου Λεβαδέων, εγκρίθηκε ο 1ος Ανακεφαλαιωτικός Πίνακας του έργου.*
* *Με την υπ’ αριθμόν 119 /18-05-2021 απόφαση της Οικονομικής Επιτροπής του Δήμου Λεβαδέων, εγκρίθηκε ο 2ος Ανακεφαλαιωτικός Πίνακας του έργου.*
* *Με την υπ’ αριθμόν 375 /20-12-2021 απόφαση της Οικονομικής Επιτροπής του Δήμου Λεβαδέων, εγκρίθηκε ο 3ος Ανακεφαλαιωτικός Πίνακας του έργου.*
* *Με την υπ’ αριθμόν 64 /19-04-2023 απόφαση του Δημοτικού Συμβουλίου του Δήμου Λεβαδέων, εγκρίθηκε ο 4ος Ανακεφαλαιωτικός Πίνακας εργασιών.*

*Η συνολική δαπάνη του έργου, χωρίς αναθεώρηση, όπως προκύπτει από τους λογαριασμούς του έργου (1ος έως 5ος), ανήλθε στο ποσό των 304.942,37 € (με Φ.Π.Α. 24%, και αναθεώρηση).*

*Το έργο περαιώθηκε εμπρόθεσμα στις 31/05/2021 (υπ' αριθμ.13085/13-07-2021) βεβαίωση περάτωσης εργασιών) .*

*Υπόψη της επιτροπής παραλαβής τέθηκε η από 23-12-2021 Τελική Επιμέτρηση .*

*Έλαβε επίσης υπόψη το γεγονός ότι εξέπνευσε ο χρόνος εγγύησης του έργου.*

*Η Επιτροπή έλαβε γνώση των :*

* *εγκεκριμένου Φακέλου ασφάλειας και υγείας (ΦΑΥ) , όπως καταρτίσθηκε σύμφωνα με το άρθρο 3 του Π.Δ. 305/1996 και την ΥΑ ΔΕΕΠΠ/οικ. 433/2000 του (τ.) ΥΠΕΧΩΔΕ,* [*(ΦΕΚ 1176/Β` 22.9.2000)*](http://elinyae.gr/ethniki-nomothesia/ya-oik-4332000-fek-1176b-2292000)*, η οποία ενσωματώθηκε στο Ν.3669/08 αρ. (73 και 75),*
* *Μητρώο του έργου, σύμφωνα με την Απόφαση αριθμ. ΔΝΣγ/οικ. 38108 /ΦΝ 466 (ΦΕΚ: 1956/Β/2017),του Υπουργείου Υποδομών & Μεταφορών, το οποίο ενημερώθηκε και συμπληρώθηκε με τις εργασίες που εκτελέσθηκαν καθώς και με το μητρώο υλικών – προμηθευτών – κατασκευαστών του ανωτέρου έργου .*

*Η επιτροπή παραλαβής έπειτα από μακροσκοπικό έλεγχο της όλης κατασκευής, διαπίστωσε ότι η ποιότητα των εργασιών είναι καλή και ότι οι εργασίες διατηρούνται σε καλή κατάσταση· παραλαμβάνει δε τις εργασίες ποιοτικά*

*Η επιτροπή παραλαβής, αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες με τιμές μονάδος του παρόντος σύμφωνα με την τεχνική περιγραφή και τα σχέδια της μελέτης παραλαμβάνει τις εργασίες όπως αναγράφονται στο παρόν και αναφέρονται στην τελική επιμέτρηση του έργου και έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών.*

*To έργο περαιώθηκε, εντός του εγκεκριμένου χρόνου περαίωσής του, με την έκδοση της υπ’ αριθμόν 13085/13-07-21 βεβαίωση περάτωσης εργασιών της Δ/νουσας Υπηρεσίας .*

*Η Επιτροπή αφού σύγκρινε την βεβαίωση περαίωσης του έργου με την αντίστοιχη συμβατική προθεσμία διαπίστωσε ότι το έργο περαιώθηκε εμπρόθεσμα και ότι έχει παρέλθει ο χρόνος εγγύησης ώστε η παραλαβή να θεωρείται οριστική .*

*Η Επιτροπή προέβη στην Προσωρινή και Οριστική Παραλαβή του έργου και συνέταξε και υπέγραψε το εν λόγω Πρωτόκολλο Προσωρινής και Οριστικής Παραλαβής του έργου : «ΑΣΦΑΛΤΟΣΤΡΩΣΕΙΣ ΔΗΜΟΤΙΚΩΝ ΟΔΩΝ » στις 01.04.2024.*

*Κατόπιν όλων των ανωτέρω καλούνται τα μέλη της Δημοτικής Επιτροπής του Δήμου Λεβαδέων να αποφασίσουν για την έγκριση του Πρωτοκόλλου Προσωρινής και Οριστικής Παραλαβής του έργου :« ΑΣΦΑΛΤΟΣΤΡΩΣΕΙΣ ΔΗΜΟΤΙΚΩΝ ΟΔΩΝ», όπως προβλέπεται από τον νόμο, ( άρθρα 170-172 του Ν. 4412/2016) .*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την 73/2018 Μελέτη της Τ.Υ.Δ.Λ. προϋπολογισμού δαπάνης 730.000,00 € (συμπεριλαμβανομένου του ΦΠΑ).

Το με αρ.πρωτ. 6852/11.04.2024 έγγραφο της Δ/νσης Τεχνικών Υπηρεσιών του Δήμου Λεβαδέων που είχε διανεμηθεί

-Το Πρωτόκολλο Προσωρινής και Οριστικής Παραλαβής του έργου :« ΑΣΦΑΛΤΟΣΤΡΩΣΕΙΣ ΔΗΜΟΤΙΚΩΝ ΟΔΩΝ» που είχε διανεμηθεί.

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει το Πρωτόκολλο Προσωρινής και Οριστικής Παραλαβής του έργου :

« ΑΣΦΑΛΤΟΣΤΡΩΣΕΙΣ ΔΗΜΟΤΙΚΩΝ ΟΔΩΝ», όπως προβλέπεται από τον νόμο, ( άρθρα 170-172 του Ν. 4412/2016) .

**Η παρούσα απόφαση πήρε αριθμό 134/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5.Μίχας Δημήτριος

6.Ταγκαλέγκας Ιωάννης

.

ΠΙΣΤΟ ΑΠΟΣΠΑΣΜΑ

Λιβαδειά 19 -04-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ